《咏赪桐花》
宋代·舒岳祥

朱草文明瑞，兹花上品朱。
巧{嗟口换王}红象珥，阔制紫云襦。
丽夺炎精盛，名沾御赐珠。
且贪颜色好，鹤顶似他无。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。